**אלישה ג'סמין דבנאם-קארי** (באנגלית: **Alycia Jasmin Debnam-Carey**; נולדה ב-20 ביולי 1993) היא שחקנית אוסטרלית, הידועה בעיקר מתפקידה בתור לקסה בסדרת הטלוויזיה "המאה" (2016-2014; 2021) ברשת The CW, ובתור אלישה קלארק בסדרת האימה של רשת AMC; "אימת המתים המהלכים" (2022-2015).

ביוגרפיה
--------

דבנאם-קארי נולדה ב-20 ביולי 1993, בסידני, אוסטרליה. אמה, ליאון קארי, היא תסריטאית טלוויזיה בתוכניות ילדים, ואביה הוא מוזיקאי. בילדותם, דבנאם-קארי ואחיה היו עוזרים לאמם לשחק את קטעי התוכנית שכתבה. דבנאם-קארי החלה לשחק בגיל שמונה, ולמדה גם לנגן על כלי הקשה במשך עשר שנים. היא למדה בבית הספר התיכון לאמנויות הבמה בניוטאון. 

בשנת 2010, בשיתוף עם הפילהרמונית של ברלין, דבנאם-קארי לצד כ-40 מוזיקאים נוספים הלחינו יצירה בתוכנית מוזיקלית ייעודית של שבועיים וביצעו אותה בבית האופרה של סידני. בשנת הלימודים האחרונה שלה, היא נרשמה כבעלת הישגים מכובדים על ידי ממשלת ניו סאות' ויילס. סיימה את לימודיה בתיכון ניוטאון ב-2011, והתקבלה לקונסרבטוריון למוזיקה של סידני, אך החליטה שהיא רוצה להמשיך בקריירת משחק.

קריירה
------

אלישה דבנאם-קארי החלה את קריירת המשחק שלה בגיל שמונה. ב-2003 שיחקה בסרטה הקצר עטור פרסים של רייצ'ל וורד "המעיל החדש של מרתה". ב-2006 שיחקה בתפקיד אורח בסדרה "הבנות של מק'לאוד". ב-2008 הופיעה בסרט הקצר "ילדת הפאזל". כמו כן שיחקה במספר סרטי קצרים נוספים כמו "על הקעקוע" ו"הענף". ב-2010 שיחקה בפרק פיילוט שלא שודר של הסדרה "התנגדות". באותה שנה גם הייתה כוכבת אורחת בסדרת הדרמה האוסטרלית "אקדמיה לריקוד" שבה גילמה צעירה ששבה לאוסטרליה אחרי התנדבות בקיבוץ בישראל.

ב-2013 השתתפה בסדרת הריאליטי האוסטרלית "התחנה הבאה הוליווד" בתור השחקנית הצעירה ביותר בקאסט. הסדרה עוקבת אחר 6 שחקנים אוסטרלים שהתחרו על תפקידים בארצות הברית. "התחנה הבאה הוליווד" שודרה ב-2013 ב-ABC1 באוסטרליה.

ב-2014 שיחקה בסרט האסונות אמריקאי "לתוך הסערה" ובסרט האימה "יד השטן". לאחר מכן השתתפה בפיילוט של הסדרה "גלינטין" של רשת AMC, אך בסופו של דבר בוטלה הסדרה. בנוסי הופיעה בתוכנית הבידור *Made in Hollywood* (אנ') באותה השנה.

דבנאם-קארי השתתפה בעונה השנייה בסדרה "המאה". היא הופיעה לראשונה בפרק השישי בתור המפקדת לקסה, מנהיגה עוצמתית של 12 השבטים. דמותה זכתה לפופולריות, ובכנס "קומיק-קון" שנערך ב-2015 בסן דייגו, אישר יוצר הסדרה, ג'ייסון רוטנברג, שדמותה תופיע בתפקיד משני בעונה השלישית.

ב-2014 לוהקה לאחר התפקידים הראשיים בסדרת ההמשך של "המתים המהלכים", "אימת המתים המהלכים". הפקת הסדרה החלה בקנדה והסתיימה ביוני 2015 בלוס אנג'לס כחודש לאחר מכן.

דבנאם-קארי הופיעה גם בתפקיד הראשי בתור לורה בסרט המתח הגרמני *"*בקשת חברות", שיצא בשנת 2016.

באוקטובר 2017 לוהקה למותן הפשע "הפרדה אלימה" בתפקיד פרנסס קמפבל, אחותה הצעירה של הקורבן. הסרט יצא לאקרנים במאי 2019.

באוקטובר 2021 לוהקה לתפקיד הראשי בסדרת הטלוויזיה "הפרחים האבודים של אליס הארט" המבוסס על הרומן באותו שם מאת הולי רינגלנד; בה תככב דבנאם-קארי לצדה של סיגורני ויבר ועתיד להיות משודר בפריים וידאו.

במאי 2022 פורסם בתקשורת כי לוהקה היא לתפקיד ראשי בסדרה "Saint X" המבוססת על ספר בעל אותו שם מאת אלכסיס שאייטקין. הסדרה עלתה לאוויר באפריל 2023 ברשת Hulu.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2003 | *Martha's New Coat* | אלסי |  |
| 2014 | בתוך הסופה | קייטלין ג'ונסטון |  |
| *The Devil's Hand* | מארי |  |
| 2016 | בקשת חברות | לורה וודסון |  |
| 2019 | הפרדה אלימה | פרנסיס קמפבל |  |
| TBA | *Liked* | רוקסי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2006 | בנות מקלאוד | קלואי סנדרסון | פרק: "Second Best" |
| 2008 | *Dream Life* | קאסי | סרט טלוויזיה של MTV אוסטרליה |
| 2010 | אקדמיה לריקוד | מיה | פרק: "Perfection" |
| 2014 - 2016
2020 | המאה | לקסה | תפקיד חוזר (עונות 3-2)
תפקיד אורח (עונה 7); 17 פרקים |
| 2015- 2022 | אימת המתים המהלכים | אלישה קלארק | תפקיד ראשי (7 עונות); 101 פרקים |
| 2023 | סיינט איקס (אנ') | אמילי תומאס | תפקיד ראשי; 8 פרקים |
| הפרחים האבודים של אליס הארט | אליס הארט | מיני-סדרה |

### פרסים ומועמדויות

| שנה | פרס | סדרה | קטגוריה | תוצאה |
| --- | --- | --- | --- | --- |
| 2015 | פרסי פנדום MTV | המאה | הזוג של השנה (יחד עם אלייזה טיילור) | **מועמדות** |
| ‏E!‎ פרסים אונליין | הנשיקה הטובה ביותר (יחד עם אלייזה טיילור) | **זכייה** |
| הכוכב האורח הטוב ביותר | **זכייה** |
| הקאסט הטוב ביותר במדיה חברתית (יחד עם הקאסט) | **מועמדות** |
| 2016 | פרסי פנדום MTV | חביבת הקהל של השנה | **זכייה** |
| הזוג של השנה (יחד עם אלייזה טיילור) | **מועמדות** |
| הסדרה הטובה ביותר | **מועמדות** |
| E!‎ פרסי סקופ אונליין | אימת המתים המהלכים | הפריצה של השנה (שחקנית) | **זכייה** |
| 2017 | פרס סאטורן | השחקנית הצעירה הטוב ביותר בסדרות טלוויזיה | **מועמדות** |
| 2018 | **מועמדות** |

קישורים חיצוניים
----------------

ויקישיתוף מדיה וקבצים בנושא **אלישה דבנאם-קארי** בוויקישיתוף
* אלישה דבנאם-קארי, ברשת החברתית אקס (טוויטר)
* אלישה דבנאם-קארי, ברשת החברתית אינסטגרם
* אלישה דבנאם-קארי, במסד הנתונים הקולנועיים IMDb (באנגלית)
* אלישה דבנאם-קארי, באתר "אידיבי", מאגר הידע העברי לקולנוע ישראלי ועולמי
* אלישה דבנאם-קארי, באתר AllMovie (באנגלית)
* אלישה דבנאם-קארי, באתר Rotten Tomatoes (באנגלית)
* אלישה דבנאם-קארי, באתר Metacritic (באנגלית)
* אלישה דבנאם-קארי, במסד הנתונים הקולנועיים KinoPoisk (ברוסית)

הערות שוליים
------------

1. ↑  Nellie Andreeva, ‘Saint X’: Alycia Debnam-Carey Set As Lead In Recasting As Victoria Pedretti Exits, Deadline, ‏3 May 2022

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061894991
* LCCN: no2016093543
* SUDOC: 237827697
* VIAF: 311667020
* WorldCat: lccn-no2016093543

 |